|

52011PC0036

/* KOM/2011/0036 v konečnom znení - NLE 2011/0016*/  Návrh ROZHODNUTIE RADY ktorým sa mení a dopĺňa rozhodnutie Komisie 2006/197/ES, pokiaľ ide o obnovenie povolenia na uvádzanie na trh existujúceho krmiva vyrobeného z geneticky modifikovanej kukurice línie 1507 (DAS-Ø15Ø7-1) v súlade s nariadením Európskeho parlamentu a Rady (ES) č. 1829/2003    (iba francúzske, holandské a anglické znenie je autentické) (Text s významom pre EHP)

	[pic] | EURÓPSKA KOMISIA |Brusel, 3.2.2011KOM(2011) 36 v konečnom znení2011/0016 (NLE)NávrhROZHODNUTIE RADYktorým sa mení a dopĺňa rozhodnutie Komisie 2006/197/ES, pokiaľ ide o obnovenie povolenia na uvádzanie na trh existujúceho krmiva vyrobeného z geneticky modifikovanej kukurice línie 1507 (DAS-Ø15Ø7-1) v súlade s nariadením Európskeho parlamentu a Rady (ES) č. 1829/2003 (iba francúzske, holandské a anglické znenie je autentické) (Text s významom pre EHP)DÔVODOVÁ SPRÁVAPriložený návrh rozhodnutia Rady sa týka obnovenia povolenia pre ďalšie uvádzanie na trh existujúceho krmiva vyrobeného z geneticky modifikovanej kukurice 1507 (DAS-Ø15Ø7-1), pre ktoré spoločnosť Pioneer Overseas Corporation v mene spoločnosti Pioneer Hi-bred International a spoločnosť Dow AgroSciences v mene spoločnosti Mycogen Seeds predložili 12. apríla 2007 spoločnú žiadosť v súlade s článkom 23 nariadenia (ES) č. 1829/2003 o geneticky modifikovaných potravinách a krmivách.Týmto návrhom sa mení a dopĺňa rozhodnutie Komisie 2006/197/ES, ktorým sa povoľuje uvádzať na trh potraviny obsahujúce geneticky modifikovanú kukuricu línie 1507, z nej pozostávajúce alebo vyrobené tak, že sa rozširuje jeho rozsah na ďalšie uvádzanie na trh existujúcich kŕmnych surovín a kŕmnych doplnkových látok vyrobených z geneticky modifikovanej kukurice 1507.Európsky úrad pre bezpečnosť potravín vydal 11. júna 2009 priaznivé stanovisko v súlade s článkom 18 nariadenia (ES) č. 1829/2003. Nazdáva sa, že informácie poskytnuté v žiadosti a preskúmanie vedeckej literatúry uverejnenej od vydania predchádzajúcich vedeckých stanovísk vedeckej skupiny EFSA pre GMO ku kukurici 1507 si nevyžadujú zmeny predchádzajúcich vedeckých stanovísk ku kukurici 1507. Preto potvrdil to, čo uviedol vo svojich predchádzajúcich záveroch, a síce, že nie je pravdepodobné, že by kukurica 1507 mala v rámci navrhovaných použití nepriaznivý vplyv na zdravie ľudí a zdravie zvierat alebo na životné prostredie.Vzhľadom na túto skutočnosť bol 15. novembra 2010 Stálemu výboru pre potravinový reťazec a zdravie zvierat na hlasovanie predložený návrh rozhodnutia Komisie, ktorým sa mení a dopĺňa rozhodnutie Komisie 2006/197/ES, pokiaľ ide o obnovenie povolenia na uvádzanie na trh existujúceho krmiva vyrobeného z geneticky modifikovanej kukurice 1507 (DAS-Ø15Ø7-1). Výbor nevydal žiadne stanovisko: 13 členských štátov (183 hlasov) sa vyslovilo za prijatie, 7 členských štátov (73 hlasov) hlasovalo proti nemu a 7 členských štátov (89 hlasov) sa zdržalo hlasovania.V dôsledku toho sa od Komisie podľa článku 35 ods. 2 nariadenia (ES) č. 1829/2003 a v súlade s článkom 5 rozhodnutia Rady 1999/468/ES upraveného rozhodnutím Rady 2006/512/ES vyžaduje, aby Rade predložila návrh týkajúci sa opatrení, ktoré sa majú prijať, pričom Rada má tri mesiace na to, aby rozhodla kvalifikovanou väčšinou a aby informovala Parlament.2011/0016 (NLE)NávrhROZHODNUTIE RADYktorým sa mení a dopĺňa rozhodnutie Komisie 2006/197/ES, pokiaľ ide o obnovenie povolenia na uvádzanie na trh existujúceho krmiva vyrobeného z geneticky modifikovanej kukurice línie 1507 (DAS-Ø15Ø7-1) v súlade s nariadením Európskeho parlamentu a Rady (ES) č. 1829/2003(iba francúzske, holandské a anglické znenie je autentické) (Text s významom pre EHP)RADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na nariadenie Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách[1], a najmä na jeho článok 7 ods. 3 a článok 19 ods. 3,so zreteľom na návrh Európskej komisie,keďže:1.  Rozhodnutie Komisie 2006/197/ES z 3. marca 2006, ktorým sa povoľuje uvádzať na trh potraviny obsahujúce geneticky modifikovanú kukuricu línie 1507 (DAS-Ø15Ø7-1), z nej pozostávajúce alebo vyrobené, v súlade s nariadením Európskeho parlamentu a Rady (ES) č. 1829/2003[2], sa nevzťahuje na uvádzanie na trh krmiva vyrobeného z kukurice línie 1507 (DAS-Ø15Ø7-1) (ďalej len „kukurica línie 1507“).2.  Krmivo vyrobené z kukurice línie 1507 bolo uvedené na trh pred dátumom uplatňovania nariadenia (ES) č. 1829/2003 a oznámené v súlade s článkom 20 ods. 1 písm. b) uvedeného nariadenia.3.  Dňa 12. apríla 2007 spoločnosť Pioneer Overseas Corporation v mene spoločnosti Pioneer Hi-bred International a spoločnosť Dow AgroSciences v mene spoločnosti Mycogen Seeds v súlade s článkom 23 nariadenia (ES) č. 1829/2003 spoločne predložili Komisii žiadosť o obnovenie povolenia na ďalšie uvádzanie na trh existujúceho krmiva vyrobeného z kukurice línie 1507.4.  Dňa 11. júna 2009 vydal Európsky úrad pre bezpečnosť potravín (European Food Safety Authority, EFSA) priaznivé stanovisko v súlade s článkom 18 nariadenia (ES) č. 1829/2003 a dospel k záveru, že nové informácie poskytnuté v žiadosti, ako aj preskúmanie vedeckej literatúry, ktorá bola uverejnená po vydaní predchádzajúcich vedeckých stanovísk vedeckej skupiny EFSA pre GMO ku kukurici 1507[3], si nevyžadujú zmeny predchádzajúcich vedeckých stanovísk ku kukurici 1507. EFSA okrem toho potvrdil to, čo uviedol vo svojich predchádzajúcich záveroch, a síce, že nie je pravdepodobné, že by kukurica 1507 mala v rámci navrhovaných použití nepriaznivý vplyv na zdravie ľudí a zdravie zvierat alebo na životné prostredie. K uvedeným použitiam patrí aj použitie krmiva vyrobeného z kukurice línie 1507[4].5.  EFSA vo svojom stanovisku zvážil všetky špecifické otázky a pripomienky, ktoré členské štáty vzniesli v rámci konzultácie s príslušnými vnútroštátnymi orgánmi podľa článku 18 ods. 4 uvedeného nariadenia.6.  Listom z 21. januára 2010 žiadateľ potvrdil, že si je vedomý skutočnosti, že obnovenie povolenia pre existujúce krmivo vyrobené z kukurice línie 1507 rozšírením rozsahu pôsobnosti rozhodnutia Komisie 2006/197/ES tak, aby zahŕňalo takýto produkt, by znamenalo, že táto kategória produktov bude podliehať právnym ustanoveniam uvedeného rozhodnutia.7.  Na základe stanoviska EFSA sa zdá, že okrem požiadaviek stanovených v článku 25 ods. 2 nariadenia (ES) č. 1829/2003 nie sú pre krmivo vyrobené z kukurice línie 1507 potrebné žiadne osobitné požiadavky týkajúce sa označovania.8.  Na základe stanoviska EFSA nie je opodstatnené uloženie špecifických podmienok alebo obmedzení vzťahujúcich sa na uvádzanie príslušného krmiva na trh a/alebo špecifických podmienok alebo obmedzení vzťahujúcich sa na jeho používanie a nakladanie s ním vrátane požiadaviek monitorovania po jeho uvedení na trh podľa článku 18 ods. 5 písm. e) nariadenia (ES) č. 1829/2003.9.  V záujme transparentnosti sa so žiadateľom konzultovalo o opatreniach stanovených v tomto rozhodnutí.10.  Po zohľadnení uvedených okolností by sa povolenie uvádzať na trh existujúce krmivo vyrobené z kukurice línie 1507 malo obnoviť.11.  Keďže je bežnou praxou povoľovať uvádzanie potravín a krmív na trh v tom istom rozhodnutí, malo by sa obnovenie povolenia na uvádzanie na trh krmiva vyrobeného z kukurice línie 1507 zahrnúť do rozhodnutia 2006/197/ES. Rozhodnutie 2006/197/ES by sa preto malo zodpovedajúcim spôsobom zmeniť a doplniť.12.  Stály výbor pre potravinový reťazec a zdravie zvierat nevydal stanovisko v lehote stanovenej jeho predsedom,PRIJALA TOTO ROZHODNUTIE:Článok 1 Zmeny a doplneniaRozhodnutie 2006/197/ES sa mení a dopĺňa takto:1) Názov sa nahrádza takto:„Rozhodnutie Komisie z 3. marca 2006, ktorým sa povoľuje uvádzať na trh potraviny obsahujúce geneticky modifikovanú kukuricu línie 1507 (DAS-Ø15Ø7-1), z nej pozostávajúce alebo vyrobené a ktorým sa obnovuje povolenie uvádzať na trh krmivo vyrobené z takejto kukurice, v súlade s nariadením Európskeho parlamentu a Rady (ES) č. 1829/2003“2) Články 1, 2 a 3 rozhodnutia 2006/197/ES sa nahrádzajú takto:„ Článok 1 ProduktyToto rozhodnutie sa vzťahuje na potraviny a zložky potravín obsahujúce geneticky modifikovanú kukuricu ( Zea mays L.) línie 1507, z nej pozostávajúce alebo vyrobené a na krmivo vyrobené z takejto kukurice (produkty).Geneticky modifikovanej kukurici ( Zea mays L.) línie 1507 ďalej špecifikovanej v prílohe k tomuto rozhodnutiu sa v súlade s nariadením (ES) č. 65/2004 prideľuje jednoznačný identifikátor DAS-Ø15Ø7-1.Článok 2 Uvádzanie na trhUvádzanie produktov na trh podľa podmienok uvedených v tomto rozhodnutí a jeho prílohe sa povoľuje na účely článku 4 ods. 2 a článku 16 ods. 2 nariadenia (ES) č. 1829/2003.Článok 3 OznačovanieNa účely osobitných požiadaviek týkajúcich sa označovania stanovených v článku 13 ods. 1 a článku 25 ods. 2 nariadenia (ES) č. 1829/2003 je „názov organizmu“ „kukurica“.3) Príloha sa mení a dopĺňa takto:a) Oddiel b) sa nahrádza takto:„b) Označenie a špecifikácia produktov:i) potraviny a zložky potravín, ktoré obsahujú kukuricu DAS-Ø15Ø7-1, sú z nej zložené alebo vyrobené;ii) Krmivo vyrobené z kukurice DAS-Ø15Ø7-1.Geneticky modifikovaná kukurica DAS-Ø15Ø7-1 opísaná v žiadosti je rezistentná voči európskej forme vijačky kukuričnej ( Ostrinia nubilalis ) a určitým iným škodcom radu motýľov a je tolerantná k herbicídu na báze glufozinátu amónneho. Geneticky modifikovaná kukurica DAS-Ø15Ø7-1 obsahuje tieto sekvencie DNA v dvoch kazetách:-  kazeta 1:Syntetická verzia oddeleného génu cry 1F z Bacillus thuringiensis subsp. aizawai zabezpečujúca rezistenciu voči európskej forme vijačky kukuričnej ( Ostrinia nubilalis ) a niektorým ďalším škodcom radu motýľov na základe pôsobenia promótera na báze ubikvitínu ubi ZM1(2) zo Zea mays L. a terminátora ORF25PolyA z Agrobacterium tumefaciens pTi15955.-  kazeta 2:Syntetická verzia génu pat odvodeného od Streptomyces viridochromogenes kmeň Tü494 zabezpečujúca toleranciu voči herbicídu na báze glufozinátu amónneho na základe pôsobenia promótera 35S a terminačnej sekvencie mozaikového vírusu karfiolu .“b) Oddiel c) sa nahrádza takto:„c) Označenie:Žiadne osobitné požiadavky okrem požiadaviek stanovených v článku 13 ods. 1 a článku 25 ods. 2 nariadenia (ES) č. 1829/2003.Na účely článku 13 ods. 1 a článku 25 ods. 2 nariadenia (ES) č. 1829/2003 je „názov organizmu“ „kukurica“.“Článok 2AdresátiToto rozhodnutie je určené týmto adresátom:a) spoločnosť Pioneer Overseas Corporation, Avenue des Arts 44, B-1040 Brussels, Belgicko; ab) spoločnosť Dow AgroSciences Europe, European Development Centre, 3 Milton Park, Abingdon, Oxon OX14 4RN, Spojené kráľovstvoV BruseliZa Radupredseda [1] Ú. v. EÚ L 268, 18.10.2003, s. 1.[2] Ú. v. EÚ L 70, 9.3.2006, s. 82.[3] Stanoviská EFSA uverejnené:- 24. septembra 2004 vo veci uvádzania na trh kukurice 1507 na účely dovozu a spracovania;http://registerofquestions.efsa.europa.eu/roqFrontend/questionLoader?question=EFSA-Q-2004-011- 19. januára 2005 vo veci uvádzania na trh kukurice 1507 na účely dovozu, kŕmneho a priemyselného spracovania a pestovania;http://registerofquestions.efsa.europa.eu/roqFrontend/questionLoader?question=EFSA-Q-2004-072- 19. januára 2005 vo veci uvádzania na trh kukurice 1507 na potravinárske použitie http://registerofquestions.efsa.europa.eu/roqFrontend/questionLoader?question=EFSA-Q-2004-087[4] http://registerofquestions.efsa.europa.eu/roqFrontend/questionLoader?question=EFSA-Q-2007-144


Dôležité právne oznámenie

|

52006PC0758

Návrh rozhodnutie Rady ktorým sa v súlade so smernicou Európskeho parlamentu a Rady 2001/18/ES uvádza na trh klinček (Dianthus caryophyllus L., línia 123.2.38) s geneticky modifikovanou farbou kvetu (Len znenie v holandskom jazyku je autentické)  /* KOM/2006/0758 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 4.12.2006KOM(2006) 758 v konečnom zneníNávrhROZHODNUTIE RADYktorým sa v súlade so smernicou Európskeho parlamentu a Rady 2001/18/ES uvádza na trh klinček (Dianthus caryophyllus L., línia 123.2.38) s geneticky modifikovanou farbou kvetu(Len znenie v holandskom jazyku je autentické)(predložená Komisiou)DÔVODOVÁ SPRÁVA1. V súlade s článkom 13 smernice č. 2001/18/ES dostali holandské orgány ohlásenie (pod značkou C/NL/04/02) o uvedení klinčeka (Dianthus caryophyllus L., línia 123.2.38) s geneticky modifikovanou farbou kvetu na trh.2. Ohlásenie sa vzťahuje na dovoz, distribúciu a maloobchodný predaj klinčeka Dianthus caryophyllus L., línia 123.2.38 ako v prípade akéhokoľvek iného klinčeka v Spoločenstve.3. V súlade s článkom 14 uvedenej smernice príslušný holandský orgán preposlal Komisii hodnotiacu správu, v ktorej reagoval na ohlásenie tým spôsobom, že geneticky modifikovaný klinček ( Dianthus caryophyllus L., línia 123.2.38) by sa mal uviesť na trh, čím by sa umožnil eho dovoz, distribúcia a maloobchodný predaj ako v prípade akéhokoľvek iného klinčeka.4. Komisia preposlala hodnotiacu správu všetkým členským štátom a niektoré z nich vzniesli a trvali na námietkach proti uvedeniu týchto výrobkov na trh vzhľadom na plán monitorovania, alergénnosť a toxicitu a identifikáciu výrobku5. Vzhľadom na tieto námietky, ako aj podľa článku 29 ods. 1 a v súlade s článkom 22 ods. 5 písm. c) nariadenia (ES) č. 178/2002[1] bol konzultovaný Európsky úrad pre bezpečnosť potravín (EÚBP), ktorý vo svojom stanovicku z 27. júna 2006 dospel k záveru, že na základe predloženej dokumentácie nie je pravdepodobné, že by uvedenie rezaných kvetov geneticky modifikovaného klinčeka ( Dianthus caryophyllus L., línia 123.2.38) na trh malo nepriaznivý účinok na zdravie ľudí a zvierat alebo na životné prostredie v súvislosti s ich navrhovaným použitím na dekoratívne účely. EÚBP tiež zistil, že rozsah plánu monitorovania predloženého držiteľom súhlasu je v súlade so zamýšľaným použitím klinčeka.6. Na základe toho sa od Komisie vyžaduje, aby v súlade s článkom 18 smernice 2001/18/ES prijala rozhodnutie v súlade s postupom ustanoveným v článku 30 ods. 2 smernice 2001/18/ES, pričom sa na tento postup vzťahujú aj články 5 a 7 rozhodnutia 1999/468/ES so zreteľom na ustanovenia článku 8 tohto rozhodnutia.7. V súlade s článkom 5 ods. 2 rozhodnutia 1999/468/ES bol výboru zriadenému podľa článku 30 smernice 2001/18/ES predložený návrh opatrení, ktoré by sa mali prijať, a výbor mal k nim zaujať stanovisko.8. Výbor bol konzultovaný 18. septembra 2006, no nezaujal stanovisko. Komisia preto mala v súlade s článkom 5 ods. 4 rozhodnutia 1999/468/ES bezodkladne predložiť Rade návrh na prijatie opatrení a informovať Európsky parlament; (Európsky parlament bol informovaný 19. septembra 2006). Európsky parlament môže zvážiť, či je v súlade s článkom 8 uvedeného rozhodnutia vhodné zaujať stanovisko .9. V článku 5 ods. 6 rozhodnutia 1999/468/ES sa ustanovuje, že Rada môže v záujme prijatia uvedeného stanoviska v prípade potreby reagovať na návrh v súlade s článkom 30 ods. 2 smernice 2001/18/ES kvalifikovanou väčšinou v rámci lehoty stanovenej na tri mesiace. Ak Rada v lehote troch mesiacov vyjadrí kvalifikovanou väčšinou nesúhlas s návrhom, Komisia ho prehodnotí. Ak do uplynutia tejto lehoty Rada neprijme navrhovaný vykonávací akt, ani ho neodmietne, Komisia navrhovaný vykonávací akt prijme.NávrhROZHODNUTIE RADYktorým sa v súlade so smernicou Európskeho parlamentu a Rady 2001/18/ES uvádza na trh klinček (Dianthus caryophyllus L., línia 123.2.38) s geneticky modifikovanou farbou kvetu(Text s významom pre EHP)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na smernicu Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS[2], a najmä na jej prvý pododsek článku 18 ods. 1,so zreteľom na návrh Komisie,keďže:(1) Podľa smernice 2001/18/ES uvedenie výrobku, ktorý obsahuje geneticky modifikovaný organizmus alebo kombináciu geneticky modifikovaných organizmov alebo ho geneticky modifikovaný organizmus alebo ich kombinácia tvorí, na trh podlieha písomnému súhlasu, ktorý udeľuje príslušný orgán členského štátu v súlade s postupom ustanoveným v uvedenej smernici.(2) V septembri 2004 spoločnosť Florigene Ltd, Melbourne, Austrália, predložila príslušnému orgánu Holandska ohlásenie o uvedení geneticky modifikovaného klinčeka (Dianthus caryophyllus L., línia 123.2.38) na trh.(3) Ohlásenie sa vzťahuje na dovoz, distribúciu a maloobchodný predaj klinčeka Dianthus caryophyllus L., línia 123.2.38 ako v prípade akéhokoľvek iného klinčeka.(4) V súlade s postupom ustanoveným v článku 14 smernice 2001/18/ES príslušný holandský orgán pripravil hodnotiacu správu, ktorú predložil Komisii a príslušným orgánom ostatných členských štátov. V hodnotiacej správe sa dospelo k záveru, že sa nenašli dôvody, prečo by sa nemal udeliť súhlas s uvedením rezaných kvetov geneticky modifikovaného klinčeka (Dianthus caryophyllus L., línia 123.2.38) určeného na dekoratívne účely na trh, ak budú splnené osobitné podmienky.(5) Príslušné orgány určitých členských štátov vzniesli výhrady proti uvedeniu tohto výrobku na trh.(6) V stanovisku, ktoré prijal Európsky úrad pre bezpečnosť potravín (EÚBP) 17. mája 2006 (uverejnené 27. júna 2006), sa uvádza, že na základe všetkých poskytnutých údajov nie je pravdepodobné, že by rezané kvety geneticky modifikovaného klinčeka (Dianthus caryophyllus L., línia 123.2.38) mali nepriaznivý účinok na zdravie ľudí a zvierat alebo na životné prostredie v súvislosti s ich navrhovaným použitím na dekoratívne účely. EÚBP tiež zistil, že rozsah plánu monitorovania predloženého držiteľom súhlasu je v súlade so zamýšľaným použitím klinčeka.(7) Po preskúmaní všetkých výhrad v zmysle smernice 2001/18/ES, údajov uvedených v ohlásení, ako aj stanoviska úradu EÚBP nie je dôvod obávať sa, že by uvedenie rezaných kvetov geneticky modifikovaného klinčeka (Dianthus caryophyllus L., línia 123.2.38) na trh malo nepriaznivý účinok na zdravie ľudí alebo zvierat alebo na životné prostredie v súvislosti s ich navrhovaným použitím na dekoratívne účely.(8) Geneticky modifikovanému klinčeku (Dianthus caryophyllus L., línia 123.2.38) bol na účely nariadenia Európskeho parlamentu a Rady (ES) č. 1830/2003 z 22. septembra 2003 o sledovateľnosti a označovaní geneticky modifikovaných organizmov a sledovateľnosti potravín a krmív vyrobených z geneticky modifikovaných organizmov a ktorým sa mení a dopĺňa smernica 2001/18/ES[3] a na účely nariadenia Komisie (ES) č. 65/2004 zo 14. januára 2004, ktoré zavádza systém vypracovania a prideľovania jednoznačných identifikátorov pre geneticky modifikované organizmy[4], pridelený jedinečný identifikačný znak.(9) V zmysle stanoviska Európskeho úradu pre bezpečnosť potravín na zamýšľané použitie nie je potrebné vytvoriť osobitné podmienky, pokiaľ ide o zaobchádzanie s výrobkom, jeho balenie, či ochranu jednotlivých ekosystémov, životného prostredia alebo zemepisných oblastí.(10) Navrhovaný text by mal buď na etikete, alebo v sprievodnom letáčiku informovať prevádzkovateľov a konečných užívateľov, že rezané kvety Dianthus caryophyllus L., línia 123.2.38 nemožno použiť na účely konzumácie pre ľudí či zvieratá ani na pestovanie.(11) Výbor zriadený podľa článku 30 smernice 2001/18/ES po konzultácii z 18. septembra 2006 a v súlade s postupom stanoveným v článku 30 ods. 2 tejto smernice nevypracoval stanovisko k opatreniam uvedeným v návrhu rozhodnutia Komisie.(12) Komisia by mala v súlade s článkom 5 ods. 4 rozhodnutia Rady 1999/468/ES bezodkladne predložiť Rade návrh týkajúci sa prijatia opatrení a mala by informovať Európsky parlament; Európsky parlament bol informovaný 19. septembra 2006,PRIJALA TOTO ROZHODNUTIE:Článok 1 SúhlasPríslušný orgán Holandska udelí v súlade s týmto rozhodnutím písomný súhlas s uvedením výrobku, ktorý je podľa ohlásenia spoločnosti Florigene Ltd, Melbourne, Austrália (pod značkou C/NL/04/02) špecifikovaný v článku 2, na trh.V súhlase sa v súlade s článkom 19 ods. 3 smernice 2001/18/ES jednoznačne stanovia podmienky, ktorým súhlas podlieha a ktoré sú vymenované v článkoch 3 a 4.Článok 2Výrobok1. Geneticky modifikované organizmy, ktoré sa majú uviesť na trh ako výrobok, ďalej už len „výrobok“, sú rezané kvety klinčeka (Dianthus caryophyllus L., línia 123.2.38) s modifikovanou farbou kvetu, získané z bunkovej kultúry Dianthus caryophyllus L., transformované baktériou Agrobacterium tumefaciens, kmeňom AGL0, za použitia vektora pCGP1470, čím vznikla línia 123.2.38.Výrobok obsahuje tieto DNA v troch kazetách:a) Kazeta 1Promótor z génu papuľky väčšej kódujúci chalkón syntázu, flavonoid 3'5' hydroxylázu (F3'5'H) petúnie z cDNA, terminátor z génu petúnie kódujúci fosfolipidový transferový proteín homológ.b) Kazeta 2Konštitutívny promótor Mac, dihydroflavonol 4 reduktázu (DFR) petúnie z cDNA, terminátor z génu baktérie Agrobacterium tumefaciens kódujúci manopín syntázu (Mas).Výsledkom súbežnej expresie oboch génov v klinčeku je syntéza modifikovaného flavonoidu v kvetoch a následné vytvorenie modrého pigmentu delfinidín.c) Kazeta 3Promótor 35S mozaikového vírusu karfiolu, neodkódovaná oblasť z cDNA korešpondujúca s génom petúnie kódujúcim chlorofyl a/b viažuci proteín 5, gén SuRB (als) kódujúci mutant proteínu acetolaktát syntázy (ALS), ktorý zabezpečuje toleranciu na substanciu sulfonylurea, a získaný z Nicotiana tabacum vrátane terminátora.Tento gén sa použil pri in vitro selekcii.2. Písomný súhlas sa vzťahuje na potomstvo získané vegetatívnou reprodukciou geneticky modifikovaného klinčeka (Dianthus caryophyllus L., línia 123.2.38).Článok 3Podmienky uvedenia na trhVýrobok možno používať iba na dekoratívne účely s výnimkou jeho pestovania a možno ho uviesť na trh za týchto podmienok:1. písomný súhlas je platný 10 rokov odo dňa jeho vystavenia;2. jedinečný identifikačný znak výrobku je FLO-4Ø644-4;3. bez toho, aby boli dotknuté ustanovenia článku 25 smernice 2001/18/ES, príslušné orgány a inšpekčné úrady členských štátov, ako aj kontrolné laboratóriá Spoločenstva majú k dispozícii metodológiu na detekciu a identifikáciu výrobku vrátane experimentálnych údajov svedčiacich o špecifickosti tejto metodológie overenej referenčným laboratóriom Spoločenstva;4. bez toho, aby boli dotknuté ustanovenia článku 25 smernice 2001/18/ES, držiteľ súhlasu poskytne príslušným orgánom a inšpekčným úradom členských štátov, ako aj kontrolným laboratóriám Spoločenstva pozitívne a negatívne kontrolné vzorky výrobku alebo jeho genetický materiál, alebo referenčné materiály, kedykoľvek ho o to požiadajú;5. buď na etikete výrobku, alebo v sprievodnom letáčiku sa nachádza text so slovami „Tento výrobok je geneticky modifikovaný organizmus“ a „nie je určený na účely konzumácie pre ľudí či zvieratá ani na pestovanie“.Článok 4Monitorovanie1. Počas obdobia platnosti súhlasu držiteľ súhlasu zabezpečí, že plán monitorovania, ktorý sa nachádza v ohlásení a je všeobecným dozorným plánom, ako kontrolovať akékoľvek nepriaznivé vplyvy na zdravie ľudí a zvierat alebo na životné prostredie objavujúce sa pri zaobchádzaní s výrobkom alebo pri jeho používaní, sa zaviedol a vykonáva sa.2. Držiteľ súhlasu priamo informuje prevádzkovateľov a užívateľov o bezpečnosti a všeobecných vlastnostiach výrobku a o podmienkach monitorovania vrátane primeraných riadiacich opatrení, ktoré sa majú prijať v prípade náhodného vypestovania.3. Držiteľ súhlasu predkladá Komisii a príslušným orgánom členských štátov výročné správy o výsledkoch monitorovacej činnosti.4. Bez toho, aby boli dotknuté ustanovenia článku 20 smernice 2001/18/ES, držiteľ súhlasu v prípade potreby a po dohode s Komisiou a s príslušným orgánom členského štátu, ktorý dostal pôvodné ohlásenie, a/alebo príslušný orgán členského štátu, ktorý dostal pôvodné ohlásenie, po dohode s Komisiou revidujú ohlásený plán monitorovania podľa výsledkov monitorovacej činnosti. Návrhy na revidovanie plánu monitorovania sa predkladajú príslušným orgánom členských štátov.5. Držiteľ súhlasu vie dodať Komisii a príslušným orgánom členských štátov dôkazy o tom, že:a) prostredníctvom existujúcich monitorovacích sietí (vrátane vnútroštátnych botanických prieskumných sietí a služieb na ochranu rastlín) uvedených v pláne monitorovania, ktorý sa nachádza v ohlásení, sa zhromažďujú informácie súvisiace s monitorovaním výrobku; ab) existujúce monitorovacie siete súhlasia s tým, že tieto informácie poskytnú držiteľovi povolenia pred dátumom podania monitorovacej správy Komisii a príslušným úradom členských štátov v súlade s odsekom 3.Článok 5UplatniteľnosťToto rozhodnutie nadobúda účinnosť dňom, keď referenčné laboratórium Spoločenstva overí metodológiu na detekciu klinčeka (Dianthus caryophyllus L., line 123.2.38) uvedenú v článku 3 písm. c) tohto rozhodnutia.Článok 6AdresátToto rozhodnutie je určené Holandskému kráľovstvu.V BruseliZa Radupredseda [1] Ú. v. ES L 31, 1.2.2002, s. 1.[2] Ú. v. ES L 106, 17.4.2001, s. 1. Smernica naposledy zmenená a doplnená nariadením (ES) č. 1830/2003 (Ú. v. EÚ L 268, 18.10.2003, s. 24).[3] Ú. v. EÚ L 268, 18.10.2003, s. 24.[4] Ú. v. EÚ L 10, 16.1.2004, s. 5.